CELEX: 32014D0951
Language: et
Date: 2014-12-16 00:00:00
Title: 2014/951/EL: Poliitika- ja julgeolekukomitee otsus EUFOR RCA/6/2014, 16. detsember 2014 , Kesk-Aafrika Vabariigis läbiviidava Euroopa Liidu sõjalise operatsiooni (EUFOR RCA) ELi vägede juhataja nimetamise kohta ning millega tunnistatakse kehtetuks otsus EUFOR RCA/1/2014

24.12.2014   
            
            
               ET
            
            
               Euroopa Liidu Teataja
            
            
               L 369/76
            
         POLIITIKA- JA JULGEOLEKUKOMITEE OTSUS EUFOR RCA/6/2014,
   16. detsember 2014,
   Kesk-Aafrika Vabariigis läbiviidava Euroopa Liidu sõjalise operatsiooni (EUFOR RCA) ELi vägede juhataja nimetamise kohta ning millega tunnistatakse kehtetuks otsus EUFOR RCA/1/2014
   
      (2014/951/EL)
   
   POLIITIKA- JA JULGEOLEKUKOMITEE,
   võttes arvesse Euroopa Liidu lepingut, eriti selle artiklit 38,
   võttes arvesse nõukogu 10. veebruari 2014. aasta otsust 2014/73/ÜVJP Euroopa Liidu sõjalise operatsiooni kohta Kesk-Aafrika Vabariigis (EUFOR RCA), (1) eriti selle artiklit 5,
   ning arvestades järgmist:
   
               (1)
            
            
               Otsuse 2014/73/ÜVJP artikli 5 kohaselt volitas nõukogu poliitika- ja julgeolekukomiteed tegema otsuseid Kesk-Aafrika Vabariigis läbiviidava Euroopa Liidu sõjalise operatsiooni (EUFOR RCA) ELi vägede juhataja nimetamise kohta.
            
         
               (2)
            
            
               Poliitika- ja julgeolekukomitee võttis 19. veebruaril 2014 vastu otsuse EUFOR RCA/1/2014, (2) millega nimetati brigaadikindral Thierry LION EUFOR RCA ELi vägede juhatajaks.
            
         
               (3)
            
            
               Nõukogu võttis 7. novembril 2014 vastu otsuse 2014/775/ÜVJP, (3) millega pikendati EUFOR RCA kestust 15. märtsini 2015.
            
         
               (4)
            
            
               Prantsusmaa tegi 14. novembril 2014 ettepaneku nimetada brigaadikindral Jean-Marc BACQUET uueks EUFOR RCA ELi vägede juhatajaks pärast brigaadikindrali Thierry LIONi ametiaja lõppu.
            
         
               (5)
            
            
               ELi sõjaline komitee soovitas 25. novembril 2014, et poliitika- ja julgeolekukomitee nimetaks brigaadikindrali Jean-Marc BACQUET' EUFOR RCA ELi vägede juhatajaks.
            
         
               (6)
            
            
               Otsus EUFOR RCA/1/2014 tuleks seega kehtetuks tunnistada.
            
         
               (7)
            
            
               Kooskõlas Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ega rakendamises,
            
         ON VASTU VÕTNUD KÄESOLEVA OTSUSE:
   Artikkel 1
   Brigaadikindral Jean-Marc BACQUET nimetatakse Kesk-Aafrika Vabariigis läbiviidava Euroopa Liidu sõjalise operatsiooni (EUFOR RCA) ELi vägede juhatajaks alates 15. detsembrist 2014.
   Artikkel 2
   Otsus EUFOR RCA/1/2014 tunnistatakse kehtetuks.
   Artikkel 3
   Käesolev otsus jõustub 15. detsembril 2014.
   
      Brüssel, 16. detsember 2014
      
         
            Poliitika- ja julgeolekukomitee nimel
         
         
            eesistuja
         
         W. STEVENS
      
   
   
      (1)  ELT L 40, 11.2.2014, lk 59.
   
      (2)  Poliitika- ja julgeolekukomitee 19. veebruari 2014. aasta otsus EUFOR RCA/1/2014 Kesk-Aafrika Vabariigis läbiviidava Euroopa Liidu sõjalise operatsiooni (EUFOR RCA) ELi vägede juhataja nimetamise kohta (ELT L 54, 22.2.2014, lk 18).
   
      (3)  Nõukogu 7. novembri 2014. aasta otsus 2014/775/ÜVJP, millega pikendatakse otsust 2014/73/ÜVJP Euroopa Liidu sõjalise operatsiooni kohta Kesk-Aafrika Vabariigis (EUFOR RCA) (ELT L 325, 8.11.2014, lk 17).